**„Az illegális hulladéklerakók felszámolása” című pályázat értékelése során hozott döntések**

Az Innovációs és Technológiai Minisztérium (a továbbiakban: ITM) 2018. év végén pályázatot írt ki az önkormányzatok számára **„Az illegális hulladéklerakók felszámolása”** címen, ezzel is segítve az önkormányzatok hulladékgazdálkodással, elhagyott hulladékok kezelésével kapcsolatos munkáját. Az ITM által az Országos Hulladékgazdálkodási Terv céljainak megvalósítása érdekében kiírt pályázat célja a közterületen fellelhető, illegálisan lerakott, elhagyott hulladék felszámolásának (elszállításának és kezelésének) elősegítése. Az ITM az illegális hulladéklerakók felszámolását prioritásként kezeli, a hulladék keletkezés megelőzését a fenntarthatóság egyik kulcsfontosságú elemének tekinti.

Az ITM „Az illegális hulladéklerakók felszámolása" című pályázat tervezése során arra törekedett, hogy az ország teljes területén, a települési önkormányzatok lehető legszélesebb körének legyen lehetősége pályázatot benyújtani.

A támogatás egyszeri, vissza nem térítendő támogatásnak minősül, amelynek rendelkezésre bocsátása előfinanszírozással történik. A támogatás intenzitása 100%, az egy pályázattal elnyerhető támogatás összege legalább 500.000,- Ft, legfeljebb 3.000.000,- Ft.

A pályázat benyújtásának időszaka 2019.01.28 – 2019.02.28. volt.

Pályázni a benyújtási időszakon belül a rendelkezésre álló **240.000.000,- Ft** **forrás** kimerüléséig lehetett. A támogatási forrás kimerülésére tekintettel az **ITM a pályázatok befogadását 2019. február 8. 14:00 órától lezárta**.

* **A rendelkezésre álló 240.000.000,- Ft forráskeret terhére** abeérkezési sorrend szerint **94 db** **pályázat támogatásban részesül.**
* **6 db pályázat elutasításra került**, mert a szakmai értékelés alapján nem feleltek meg a pályázati felhívás feltételeinek.
* **15 db pályázat forráshiány miatt elutasításra került.**

A benyújtott támogatási kérelmek jellemzően az érintett települések több helyszínén felhalmozott vegyes települési hulladék, lom hulladék, valamint építési és bontási hulladék felszámolására irányulnak. Az illegális hulladéklerakók felszámolása a környezeti elemek terhelésének megszüntetésén túl esetenként a természeti értékek megőrzését is szolgálja (pl. az Alsónémedi Turjánvidék vízállásos, mocsaras és lápi élőhelyek alkotta helyi jelentőségű természetvédelmi területen, vagy Bugyi Nagyközség Natura 2000 részét képező területén).

Az illegális hulladéklerakók felszámolása érvényes hulladékgazdálkodási engedéllyel rendelkező szállítók és kezelők közreműködésével valósul meg.

A benyújtott támogatási kérelmek ügyében meghozott döntéseket az alábbi dokumentum tartalmazza: